‘ANCYL maak witmense die vyand’ | Maroela Media
Charl Oberholzer, nasionale voorsitter van AfriForum Jeug, het ŉ beroep gedoen op die ANC-leierskap om in te tree indien hulle enigsins waarde heg aan politieke stabiliteit in Suid-Afrika. “Die ANCYL verdedig hulle eie ekstremisme deur witmense die vyand te maak, terwyl armoede die vyand moet wees. Die ANCYL is konstant besig met onberekende argumente oor die ekonomie, terwyl haat, rassisme en intimidasie die enigste metode is wat die ANCYL kan gebruik. Die optrede en uitlatings van die ANCYL bewys aan die wêreld dat die ANC reeds só geradikaliseer is dat wedersydse respek heeltemal ontbreek.”
Die ANCYL het gister in ŉ verklaring gesê Loubser is ŉ “oningeligte en roekelose luidspreker vir die belange van die wit monopolie-kapitaal”. Volgens die ANCYL sal “geen regdenkende mense met ŉ IK wat bietjie hoër is as kamertemperatuur (waarvan hy die ANCYL beskuldig) sy uitlatings met ŉ antwoord regverdig nie. Hy praat oor goed waarvan hy niks weet nie en dit gaan die verstand te bowe dat die ANC-Jeugliga in 2012 gevra word om rekenskap te gee vir sy sienings deur voorheen en huidig bevoordeelde seuns van wit voorreg.”
Loubser het Woensdagaand tydens ŉ lesing by die Universiteit van die Witwatersrand gesê Julius Malema en die ANCYL is rassisties en gulsig.
‘Vermiste’ drawwer koop glo treinkaartjie